«Милли мультFest» республика балалар кинофестивале җиңүчеләре бүләкләнде (ФОТО)

	Бүген Габдулла Тукай исемендәге Татар дәүләт филармониясендә «Милли мультFest» республика балалар кинофестивалендә җиңүчеләрне бүләкләделәр. Һәр номинациядә беренче урынга 100 мең, икенчегә 70 мең, өченче урынга 50 мең бирелде. 	 «Татарча анимацион фильмнар» номинациясендә балалар бакчалары арасында Буа шәһәренең «Нурчыклар» мультипликацион студиясе, «Балалар өчен татарча кыска метражлы фильмнар» номинациясендә «Күренмәс» фильмы белән Сарман районы «Җәлил» кинотеатры, «Балалар өчен тәрбиячеләр ясаган компьютер уеннары» номинациясендә Чаллының «Шаянкай» балалар бакчасы җиңде, дип яза “Татар-Информ” МА.

Мәктәп укучылары һәм төрле студияләргә йөрүчеләр татар телендә компьютер уеннарын да тәкъдим итте. Чаллының «Замана» театр берләшмәсе ясаган уен иң яхшысы дип табылды.

Моннан тыш, тантанада «Балалар фольклоры» һәм «ШАЯН ТВ» беренче татар балалар телеканалында «Тамашачы мәхәббәте» номинацияләрендә җиңүчеләрне бүләкләделәр.        
	---	
Татар телен һәм ТР яшәүче халыклар вәкилләренеңтуган телләрен саклау, үстерү мәсьәләләре комиссиясе

	№ --- | 22.04.2021	


